OÜ SAAR POLL küsitles veebruaris 2006 Tallinna ettevõtteid, kes võiksid olla potentsiaalsed kõrghoonesse suundujad ning ka neid, kes juba asuvad olemasolevates kõrghoonetes. Uuringust selgus, et peamine tegur, mille järgi otsustatakse kõrghoonesse asumise kasuks, on asukoht (55,3%). Järgneb põhjus, et tütarfirma asub emafirmaga samas majas (19,1%), pinna suurus (14,9%) ning kõrghooneid eelistatakse, sest nad on  prestiižikad, esinduslikud ja kvaliteetsed (12,8%). Küsimusele mis oli Teie jaoks olulisim valikukriteerium, kas piirkond või see, et tegemist oli kõrghoonega vastas 76,6% et piirkond, kõrghoonet nimetas 10,6%. Kõrghoonete peamiste plussidena toodi välja asukoht (21,3%), uus, moodne, kvaliteetne, prestiižne, akendega, palju erinevaid firmasid koos (19,1%). Miinuseks oli, et kõrghoones peab lifti kaua ootama (25,5%) ja parkimisprobleemid (23,4%). Nimetati ka kunstliku sisekliimat, halba ventilatsiooni, kõrget rendihinda, ohutust (6,4%) ning maja kõikumist (4,3%).